
PREPRAVNÝ PORIADOK

STACON s. r. o., Družstevná 345, 913 21 Trenčianska Turná 

PREPRAVNÝ PORIADOK CESTNEJ NÁKLADNEJ DOPRAVY







Článok 1






Základné ustanovenia

1. Tento prepravný poriadok upravuje, za ktorých dopravca vykonáva cestnú nákladnú dopravu.

2. Dopravcom podľa tohto prepravného poriadku je spoločnosť STACON s. r. o, Družstevná 345, 913 21 Trenčianska Turná, ktorý podniká v cestnej nákladnej doprave na základe povolenia vydaného dňa 23.10.2024 Okresným úradom Trenčín, odborom cestnej dopravy a pozemných komunikácií, TNOO018124010000.

3. Prepravou podľa tohto cestného poriadku je preprava vecí, nákladov a stavebného materiálu a iných druhov tovaru v nákladnej vnútroštátnej cestnej doprave.

4. Prepravná povinnosť dopravcu je povinnosť vykonať prepravu, ak sú splnené podmienky podľa prepravného poriadku a umožňujú to prepravné podmienky, najmä technický stav, vyťažiteľnosť vozidla, spôsobilosť vodiča a nebránia tomu príčiny, ktoré nemožno odvrátiť.
Článok 2


Rozsah, charakter a druhy prepráv nákladnej cestnej dopravy vykonávanej dopravcom

1. Dopravca vykonáva vnútroštátnu nákladnú cestnú dopravu.

2. Charakter a druhy vykonávanej vnútroštátnej cestnej dopravy:

· preprava sypkých stavebných materiálov

· preprava stavebných mechanizmov

· iná preprava vykonávaná na základe objednávok

Článok 3






Veci vylúčené z prepravy

1. Z prepravy sú vylúčené: 

a) veci, ktorých preprava je zakázaná všeobecne platnými právnymi predpismi

b) nebezpečné veci triedy 1(výbušné látky a predmety), triedy 6.1 (jedovaté látky), triedy 6.2 (infekčné látky), triedy 7 (rádioaktívne látky), triedy 8(žieravé látky) a triedy 9(rôzne nebezpečné látky a premety) podľa členenia stanovené Európskou dohodou o preprave nebezpečných vecí cestnou dopravou (Dohoda ADR) a zákonom NR SR č.56/2012 Z. z. o cestnej doprave v znení neskorších predpisov,
c) predmety, ktoré svojimi rozmermi alebo hmotnosťou vzhľadom na únosnosť, rozmery a stav pozemných komunikácií, ktoré majú byť pri preprave použité sa nehodia k preprave vozidlom cestnej dopravy
2. Dopravca neprepravuje živé zvieratá.
3. Dopravca nevykonáva zvlášť nadmerné a nadrozmerné prepravy, ktoré by si vyžadovali špecializovanú technickú základňu.

Článok 4


Vymedzenie podmienok potrebných na uzavretie zmluvy o prepravu nákladu

1. Dopravca je povinný:

a) vykonávať cestnú dopravu podľa prepravného poriadku,

b) zabezpečiť v rozsahu poskytovaných dopravných a súvisiacich činností ďalšie vybavenie potrebné na prevádzku, údržbu, technickú kontrolu, parkovanie a garážovanie vozidiel a na starostlivosť osádky vozidiel a o náklad,
2. Ak sú splnené podmienky podľa prepravného poriadku a umožňujú to prepravné podmienky, najmä technický stav, obsaditeľnosť a vyťažiteľnosť vozidla spôsobilosť vodiča a nebránia tomu príčiny, ktoré nemožno odvrátiť, dopravca je povinný vykonať prepravu.

3.  Náležitosti zmluvy o preprave vecí (nákladu) vychádzajú z § 610 až 629 Obchodného zákonníka a z § 765 až 773 Občianskeho zákonníka.
4. Vymedzenie miesta výkonu alebo vymedzenie trás, prípadne času, kedy sa má preprava vykonávať určí objednávateľ telefonicky alebo e-mailom /objednávka/.
5. Dopravcovi prislúcha dohodnutá odplata alebo ak nebola dohodnutá, odplata obvyklá v čase uzavretia zmluvy s prihliadnutím na obsah záväzku dopravcu.
Článok 5
        Cena odplata

1.  Za poskytnutú prevádzku dohodnutého dopravného prostriedku zmluvné strany dohodli cenu bez DPH vo výške : ................
2.  Zmluvné strany sa dohodli, že dopravca bude prevádzku dopravy fakturovať na základe dohodnutej ceny a potvrdených záznamov výkonov dopravného prostriedku.
3. Splatnosť faktúr je 14 dní odo dňa vystavenia faktúry. Faktúru dopravca odošle na adresu sídla spoločnosti objednávateľa do 7 dní od jej vystavenia. Zmluvné strany sa dohodli, že v prípade omeškania objednávateľa s úhradou faktúry si bude dopravca účtovať úrok z omeškania vo výške 0,05 % z dlžnej sumy za každý deň omeškania.
4. Dopravca vyhotoví faktúru podľa paragrafu 71 zákona č.222/2004 Z.Z. o DPH v platnom znení, v opačnom prípade je objednávateľ oprávnený vrátiť vystavenú faktúru späť dopravcovi stým, že lehota splatnosti začne plynúť až dňom doručenia opraveného daňového dokladu.
Článok 6

Prepravné listiny v nákladnej cestnej doprave
1. Prepravná listina ako prepravný doklad sprevádza zásielku až do jej vydania, prípadne likvidácie. Prepravnú listinu je povinný riadne vyplnenú odovzdať dopravcovi odosielateľ alebo je povinný údaje týkajúce sa zásielky dopravcovi poskytnúť a po zapísaní napríklad dopravcom do nákladného listu ich podpisom potvrdiť alebo dopravca sa môže na prepravnej listine dohodnúť inak.
2. Prepravná listina musí obsahovať najmenej tieto údaje:
    a) názov (meno) odosielateľa a príjemcu,
    b) obvyklé pomenovanie obsahu zásielky a jej obalu
    c) počet kusov
    d) celkovú hmotnosť zásielky
    e) miesto nakládky a miesto vykládky
    f) dátum a potvrdenie prevzatia zásielky dopravcom a príjemcom
3. Ak sa nakladá alebo vykladá zásielka na viacerých miestach, je odosielateľ povinný odovzdať pre každú časť zásielky samostatnú prepravnú listinu.

Článok 7

Postup osádky alebo iných osôb dopravcu v prípade dopravnej nehody, škodovej udalosti a iných mimoriadnych udalostí
1. Postup pri dopravných nehodách a likvidácia následkov je závislá na rozsahu nehody, t.j. na stupni poškodenia vlastného vozidla a prípadných ďalších vozidiel iných účastníkov dopravnej nehody, poškodenia iného majetku (cestného zariadenia a pod.) a hlavne na zranení osôb a ich schopností jednať bezprostredne po nehode spôsobom, ktorý zodpovedá stavu vecí po nehode.
2. Ak bolo nevyhnutné k vyprosteniu zranených osôb pohybovať po nehode s vozidlami, je nutné zaistiť stopy konečného postavenia vozidiel po nehode a zapísať si mená a adresy svedkov nehody, prípadne evidenčného čísla ich vozidiel.
3. Postup vodiča resp. osádky vozidla, ktorá sa zúčastnila dopravnej nehody vychádza z § 65, 66 zákona č. 8/2009 Z.z. O premávke na pozemných komunikáciách v znení neskorších predpisov. Základnou povinnosťou vodiča, ktorý sa zúčastnil dopravnej nehody:
      a) bezodkladne zastaviť vozidlo,
      b) zdržať sa požitia alkoholického nápoja alebo užitia inej návykovej látky po nehode v čase, ak by bolo za ujmu zistenia, či pred jazdou alebo počas jazdy požil alkoholický nápoj alebo užil inú návykovú látku,
4.  Povinnosti účastníka dopravnej nehody a škodovej sú nasledovné:
      a) urobiť vhodné opatrenia, aby nebola ohrozená bezpečnosť cestnej premávky na mieste dopravnej nehody,
      b) poskytnúť podľa svojich možností a schopností zranenej osobe potrebnú prvú pomoc a bezodkladne privolať odbornú zdravotnícku pomoc,
      c) urobiť potrebné opatrenia na záchranu osoby alebo majetku ohrozeného dopravnou nehodou,
      d) umožniť obnovenie cestnej premávky, najmä premávky vozidiel verejnej hromadnej dopravy osôb,
      e) preukázať svoju totožnosť na požiadanie iného účastníka dopravnej nehody,
      f) bezodkladne a pokiaľ možno na mieste upovedomiť fyzickú osobu, ktorá nie je účastníkom dopravnej nehody alebo právnickú osobu, ak týmto osobám bola pri nehode spôsobená hmotná škoda a oznámiť im svoje osobné údaje a ak to nie je možné, oznámiť ich prostredníctvom Policajného zboru; nemusí to oznámiť, ak hmotná škoda bola spôsobená na vozidle vrátane prepravovaných vecí a účastníkom dopravnej nehody je jeho vodič, ktorý je spôsobilý také upovedomenie vykonať.
5. Ak pri dopravnej nehode došlo k usmrteniu osoby alebo k jej zraneniu, ak došlo k poškodeniu cesty alebo všeobecne prospešného zariadenia, ak unikli nebezpečné veci alebo ak na niektorom zo zúčastnených vozidiel vrátane prepravovaných vecí alebo na inom majetku vznikla hmotná škoda zrejme prevyšujúca jedenapolnásobok väčšej škody podľa § 125 Trestného zákona, účastník dopravnej nehody je povinný:
    a) ohlásiť bezodkladne dopravnú nehodu policajtovi,
    b) zdržať sa konania, ktoré by bolo na ujmu vyšetrenia dopravnej nehody, najmä premiestnenia vozidiel, ak sa situácia, ktorá vznikla dopravnou nehodou musí zmeniť, najmä ak je to potrebné na uvoľnenie alebo na ošetrenie zranenej osoby alebo na obnovenie premávky predovšetkým vozidiel verejnej hromadnej dopravy osôb, účastník dopravnej nehody je povinný vyznačiť situáciu a stopy,
    c) zotrvať na mieste dopravnej nehody až do príchodu policajta alebo sa na toto miesto bezodkladne vrátiť po poskytnutí alebo privolaní pomoci, alebo po ohlásení dopravnej nehody,
6. Ak škoda spôsobená pri dopravnej nehode na žiadnom zo zúčastnených vozidiel vrátane prepravovaných vecí ani na inom majetku nedosiahla výšku ustanovenú v odseku 5, účastníci dopravnej nehody sú povinní postupovať podľa odseku 5, len ak sa výslovne nedohodli inak.
7. Osádka je náležito poučená ako postupovať v prípade požiaru vozidla. Vozidlá dopravcu sú vybavené predpísanými hasiacimi prístrojmi.
8. . Dopravca v prípade znečistenia alebo poškodenia komunikácie jeho vozidlami, má za povinnosť bez meškania odstrániť znečistenie alebo poškodenie a uviesť komunikáciu do pôvodného stavu.
Článok 8

Záverečné ustanovenia

1. Obsah tohto prepravného poriadku je voči obchodným partnerom odo dňa jeho zverejnenia a sprístupnenia súčasťou návrhu na uzavretie zmluvy o preprave vecí.
2. Tento prepravný poriadok je účinný dňom jeho zverejnenia a sprístupnenia na webovom sídle dopravcu.
3. Všetky zmeny a doplnky prepravného poriadku môžu nadobudnúť účinnosť najskôr dňom ich zverejnenia a sprístupnenia.
4. Ak bude prepravný poriadok podstatne zmenený alebo podstatne doplnený, dopravca je povinný zabezpečiť jeho zverejnenie a sprístupnenie v úplnom znení.
Trenčianska Turná, 23.10.2024





Eduard Brigant, konateľ

